ຜູ້ພິພາກສາ ທີ່ ລັດເທັກຊັສ ຕັດສິນ ບໍ່ເຫັນພ້ອມ ກັບ ກ.ໝ. ຕ້ານການຮີດລູກ
ຜູ້ພິພາກສາປະຈຳເຂດ ຂອງ ສຫລ ທີ່ລັດເທັກຊັສ ໄດ້ຕັດສິນບໍ່ເຫັນພ້ອມ ກັບກົດໝາຍຈຳກັດ ການເຮັດແທ້ງ ຫລືຮີດລູກ ໃນມື້ວັນສຸກວານນີ້.
ຜູ້ພິພາກສາທ່ານນຶ່ງ ຂອງລັດຖະບານກາງ ສະຫະລັດ ໄດ້ຂັດ ຂວາງຕໍ່ການຈຳກັດຮັດແຄບທີ່ຈະນຳໄປສູ່ການຫ້າມບໍ່ໃຫ້ເຮັດ ແທ້ງຫຼືຮີດລູກຢູ່ຕາມສະຖານທີ່ຮີດລູກແລະຄລີນິກສ່ວນໃຫຍ່ ໃນລັດເທັກຊັສ ທາງພາກຕາເວັນຕົກສຽງໃຕ້ຂອງສະຫະລັດ ຜູ້ພິພາກສາປະຈຳເຂດ ຂອງສະຫະລັດ ທ່ານ Lee Yeakel ໄດ້ຕັດສິນບໍ່ເຫັນພ້ອມກົດໝາຍດັ່ງກ່າວໃນວັນສຸກວານນີ້ ທີ່ຈະບັງຄັບໃຫ້ສະຖານທີ່ຮີດ ລູກແຫ່ງຕ່າງໆໃນລັດເທັກຊັສ ໄດ້ມາດຕະຖານການການປະຕິບັດງານຂອງໂຮງໝໍນັ້ນ ບັນດາຜູ້ສະໜັບສະໜູນກົດໝາຍໄດ້ປະຕິຍານວ່າ ຈະຂໍອຸທອນຕໍ່ການຕັດສິນນີ້ ໂດຍ ເວົ້າວ່າ ມາດຕະການດັ່ງກ່າວຈະປ້ອງກັນສຸຂະພາບຂອງພວກຜູ້ຍິງ ພວກຕິຕຽນກ່າວວ່າ ກົດໝາຍດັ່ງກ່າວບໍ່ມີຄວາມຈໍາ ເປັນ ແລະຈະເປັນຜົນເຮັດໃຫ້ຜູ້ຍິງ ໃນລັດເທັກຊັສ ເກືອບ 1 ລ້ານຄົນ ຕ້ອງໄດ້ຂັບລົດຫລາຍກວ່າສາມຊົ່ວໂມງ ເພື່ອໄປ ເຮັດແທ້ງ ຫຼືຮີດລູກອອກ ກົດໝາຍນີ້ເປັນພາກສ່ວນນຶ່ງຂອງກົດໝາຍຕໍ່ຕ້ານການຮີດລູກ ທີ່ເຊັນໂດຍຜູ້ປົກຄອງ ລັດເທັກຊັສ ທີ່ສັງກັດພັກຣີພັບບລິກກັນ ທ່ານ Rick Perry ໃນປີກາຍນີ້ ທີ່ໄດ້ເປັນຜົນ ໃຫ້ຄລິນິກຮີດລູກເກືອບທັງໝົດຢູ່ໃນລັດເທັກຊັສ ປິດໄປແລ້ວນັ້ນ ການຮີບລູກຍັງສືບຕໍ່ເປັນບັນຫາໂຕ້ຖຽງກັນໃຫຍ່ທີ່ສຸດບັນຫານຶ່ງ ຢູ່ໃນສະຫະລັດ ຫລັງ ຈາກສິດທິຂອງພວກຜູ້ຍິງ ກ່ຽວກັບຂັ້ນຕອນດັ່ງກ່າວ ຊຶ່ງໄດ້ຮັບການຄ້ຳປະກັນໂດຍ ລັດຖະທຳມະນູນນັ້ນ ໄດ້ມີການເຫັນພ້ອມ ໃນການຕັດສິນທີ່ມີຄວາມສຳຄັນຄັ້ງປະຫວັດ ສາດ ຂອງສານສູງສຸດເມື່ອ 40 ກວ່າປີກ່ອນ